  Туспуктэм: vk.com (Группа НА-НА) Анжелика Тихонова корреспондент 6+ 8-тӥ пӧсьтолэзе, Семьялэн, яратонлэн но осконлыклэн огъяросси нуналаз, Ижкарысь Киров нимо паркын «Ромашковый фестиваль» ортчоз. Калыкез «На-На» группа шулдыртоз. Со сярысь элькун тӧролэн но кивалтэтлэн пресс-службазы ивортӥз. Ужрад 16 часын паркысь валтӥсь сцена дорын кутскоз. Куноослы нылпи коллективъёс концерт, цирк номеръёс возьматозы, тӧдьысяська квест, шудонъёс, кузьымъёс шудытон радъялозы. Озьы ик туспуктэмъёс лэсьтон инты ужалоз, семьяослы конкурсъёс ортчозы. 18 часын фан-зонаын семья open-air кутскоз. Барабанэн шудӥсьёс но бадӟым гондыръёс шулдыртозы, Zumba эктонъя флешмоб ортчоз, «Шпроты» кавер-группа кырӟалоз но мукет. Фестиваль улсын быдэс семьяен Калининградэ мыныны путёвка, 30 сюрс манетлы сертификат но мукет кузьымъёсты шудытозы. Нош вань люкаськемъёс понна кузьым «На-На» группалэн концертэз луоз. Со 20 часын кутскоз. Ужрадэ пырон дунтэк. Тегъёс: Удмуртия Ижкар семья Мерлык  